CELEX: 32008R0858
Language: hu
Date: 2008-09-01 00:00:00
Title: A Bizottság 858/2008/EK rendelete ( 2008. szeptember 1. ) a kvótán felüli cukortermelésre vonatkozóan a 318/2006/EK tanácsi rendelet végrehajtása részletes szabályainak megállapításáról szóló 967/2006/EK rendelet módosításáról

2.9.2008   
            
            
               HU
            
            
               Az Európai Unió Hivatalos Lapja
            
            
               L 235/7
            
         
      A BIZOTTSÁG 858/2008/EK RENDELETE
   
   (2008. szeptember 1.)
   a kvótán felüli cukortermelésre vonatkozóan a 318/2006/EK tanácsi rendelet végrehajtása részletes szabályainak megállapításáról szóló 967/2006/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a cukorágazat piacának közös szervezéséről szóló, 2006. február 20-i 318/2006/EK tanácsi rendeletre (1) és különösen annak 13. cikke (2) bekezdésére és 40. cikke (1) bekezdésének c) pontjára,
   mivel:
   
               (1)
            
            
               A 967/2006/EK bizottsági rendelet (2) 10. cikke előírja, hogy a tagállamoknak tájékoztatniuk kell a Bizottságot a feldolgozásra szállított ipari alapanyag mennyiségére vonatkozó egyes adatokról. Annak érdekében, hogy ezen mennyiségek esetleges kettős elszámolása elkerülhető legyen, és a szabályokat minden érintett tagállamban azonos módon alkalmazzák, indokolt megállapítani az adatközlésre vonatkozó szabályokat.
            
         
               (2)
            
            
               A 967/2006/EK rendelet mellékletében szereplő, kenhető szirupra és a rinse appelstroop gyártásához használt szirupra vonatkozó vámnómenklatúra szerinti KN-kódokat pontosabban kell meghatározni annak biztosítása érdekében, hogy a 318/2006/EK rendelet 13. cikke (2) bekezdése második albekezdésének a) pontját – e termékek esetében – helyesen alkalmazzák.
            
         
               (3)
            
            
               A cukorpiaci rendszer reformját követően, az ipari cukornak a vegyipar és a gyógyszeripar általi felhasználására vonatkozó új rendelkezések bevezetése óta nyert tapasztalatok azt mutatják, hogy a 967/2006/EK rendelet mellékletében szereplő termékek listáját ki kell egészíteni a 3307 90 00 KN-kód alá tartozó epiláló viasszal és a 3809 91 00 KN-kód alá tartozó textillágyító szerekkel.
            
         
               (4)
            
            
               A 967/2006/EK rendeletet ezért ennek megfelelően módosítani kell.
            
         
               (5)
            
            
               Az e rendeletben foglalt intézkedések összhangban vannak a Cukorpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 967/2006/EK rendelet a következőképpen módosul:
   
               1.
            
            
               A 10. cikk helyébe a következő szöveg lép:
               „10. cikk
               A tagállamok tájékoztatása
               Minden tagállam közli a Bizottsággal a következőket:
               
                           a)
                        
                        
                           legkésőbb május végén a tagállam által elismert gyártók által a megelőző október 1. és március 31. között szállított ipari alapanyag mennyisége;
                        
                     
                           b)
                        
                        
                           legkésőbb november végén a megelőző gazdasági évre vonatkozóan:
                           
                                       —
                                    
                                    
                                       a tagállam által elismert gyártók által szállított ipari alapanyag mennyisége, fehércukorra, nyerscukorra, cukorszirupra és izoglükózra lebontva,
                                    
                                 
                                       —
                                    
                                    
                                       a tagállam által elismert feldolgozók által szolgáltatott, a 9. cikk (2) bekezdésében előírt bizonyítékkal rendelkező ipari alapanyag mennyisége, egyrészt fehércukorra, nyerscukorra, cukorszirupra és izoglükózra, másrészt a mellékletben említett termékekre lebontva,
                                    
                                 
                                       —
                                    
                                    
                                       a tagállam által elismert gyártók által, a 7. cikk (3) bekezdése szerint szállított cukor mennyisége.”
                                    
                                 
                     
         
               2.
            
            
               A melléklet helyébe az e rendelet mellékletében szereplő szöveg lép.
            
         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. szeptember 1-jén.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 58., 2006.2.28. 1. o.2008. október 1-jétől a 318/2006/EK rendelet helyébe az 1234/2007/EK rendelet (HL L 299., 2007.11.16., 1. o.) lép.
   
      (2)  HL L 176., 2006.6.30., 22. o.
   
      MELLÉKLET
      
         
            „MELLÉKLET
            
                        KN-kód
                     
                     
                        Árumegnevezés
                     
                  
                        1302 32
                     
                     
                        – – Szentjánoskenyérből, szentjánoskenyérmagból vagy guarmagból nyert nyálka és dúsító modifikálva (átalakítva) is:
                     
                  
                        1302 39 00
                     
                     
                        – – más
                     
                  
                        ex 1702 90 95
                        ex 2106 90 59
                     
                     
                        – – kenhető szirup és a rinse appelstroop gyártásához használt szirup.
                     
                  
                        2102 10
                     
                     
                        – Aktív élesztő
                     
                  
                        ex 2102 20
                     
                     
                        – – Nem aktív élesztő
                     
                  
                        2207 10 00
                     
                     
                        – Nem denaturált etil-alkohol legalább 80 térfogatszázalék alkoholtartalommal (Bioetanol)
                     
                  
                        ex 2207 20 00
                     
                     
                        – Bármilyen denaturált etil-alkohol (bioetanol)
                     
                  
                        ex 2208 40
                     
                     
                        – Rum
                     
                  
                         
                     
                     
                        Állatok etetésére szolgáló készítmény:
                     
                  
                        ex 2309 90
                     
                     
                        – más termékek legalább 60 tömegszázalék lizintartalommal
                     
                  
                        29
                     
                     
                        Szerves vegyi anyagok a 2905 43 00 és a 2905 44 vámtarifaszám alá tartozó termékek kivételével
                     
                  
                        3002 90 50
                     
                     
                        – – mikroorganizmus kultúrák
                     
                  
                        3003
                     
                     
                        Gyógyszerek (a 3002, a 3005 vagy a 3006 vámtarifaszám alá tartozó termékek kivételével), amelyek két vagy több alkotórész összekeverésével készültek, terápiás vagy megelőzési célra, nem kimért adagokban vagy formában vagy nem a kiskereskedelem számára szokásos kiszerelésben
                     
                  
                        3004
                     
                     
                        Gyógyszerek (a 3002, a 3005 vagy a 3006 vámtarifaszám alá tartozó termékek kivételével), amelyek kevert vagy nem kevert termékekből készültek, terápiás vagy megelőzési célra, kimért adagokban vagy formákban, vagy a kiskereskedelem számára szokásos kiszerelésben
                     
                  
                        3006
                     
                     
                        Az árucsoporthoz tartozó megjegyzések 4. pontjában meghatározott gyógyászati készítmények és termékek
                     
                  
                        3203 00 10
                     
                     
                        – Növényi eredetű színezőanyagok és színezékek
                     
                  
                        3203 00 90
                     
                     
                        – Állati eredetű színezőanyagok és színezékek
                     
                  
                        ex 3204
                     
                     
                        – Az árucsoporthoz tartozó megjegyzések 3. pontjában meghatározott szintetikus szerves színezőanyagok és ilyen alapú készítmények
                     
                  
                        ex 3307 90 00
                     
                     
                        Epiláló viasz
                     
                  
                        ex ex 35
                     
                     
                        Fehérjeanyagok; amidon- vagy módosított keményítőalapú készítmények; enyvek; enzimek, kivéve a 3501 és a 3505 10 10, a 3505 10 90 és a 3505 20 vámtarifaszám alá tartozó termékeket
                     
                  
                        ex ex 38
                     
                     
                        A vegyipar különféle termékei, kivéve a 3809 vámtarifaszám alá tartozó termékeket, leszámítva az ex 3809 91 00 KN-kód alá tartozó textillágyító szereket és a 3824 60 alszám alá tartozókat
                     
                  
                        3901 à 3914
                     
                     
                        – Alapanyagok
                     
                  
                        ex 6809
                     
                     
                        Gipszből készült áru vagy gipsz alapanyagú készítmény:
                        – Tábla, lap, panel, burkolólap és hasonló áru, díszítés nélkül”